РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/38-24

01. мај 2024. године

Б е о г р а д

ЗАПИСНИК

СА ЧЕТВРТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 01. МАЈА 2024. ГОДИНЕ

Седница је почела у 11,30 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Ивана Николић, Оља Петровић, Милољуб Албијанић, Дарко Лакетић, Александар Југовић, Горан Милић, Стефан Китановић, Ђорђе Комленски, Бранимир Јовановић, Јелена Милошевић и Стефан Јањић.

Седници нису присуствовали чланови Одбора: Снежана Пауновић, Бранко Лукић, Мирослав Алексић, Драгана Ракић и Војислав Михаиловић.

Седници су присуствовали заменици чланова Одбора: Марко Милошевић, заменик Снежане Пауновић и Урош Ђокић, заменик Мирослава Алексића.

На предлог председника, Одбор је једногласно утврдио следећи:

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-1113/24 од 25. априла 2024. године);

2. Разматрање оставки које су на функцију народног посланика поднели Дејан Ристић (01 број: 118-1169/24 од 1. маја 2024. године), Златибор Лончар (01 број: 118-1168/24 од 1. маја 2024. године), Јелена Жарић Ковачевић (01 број: 118-1174/24 од 1. маја 2024. године), Татјана Мацура (01 број: 118-1173/24 од 1. маја 2024. године), Петар Петковић (01 број: 118-1176/24 од 1. маја 2024. године), Арно Гујон (01 број: 118-1175/24 од 1. маја 2024. године), Милан Кркобабић (01 број: 118-1161/24 од 30. априла 2024. године), Ивица Дачић (1 број: 118-1171/24 од 1. маја 2024. године), Новица Тончев (01 број: 118-1170/24 од 1. маја 2024. године), Славица Ђукић Дејановић (01 број: 118-1172/24 од 1. маја 2024. године) и Усаме Зукорлић (01 број: 118-1177/24 од 1. маја 2024. године).

**Прва тачка дневног реда**: Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини

Председник је упознао чланове Одбора да су достављена следећа документа: Решење Републичке изборне комисије о додели мандата Јелени Богдановић, Душану Радосављевићу, Сташи Стојановић, Наташи Ивановић, Николи Лазићу и Драгану Нинковићу, као и Уверења о избору именованих за народне посланике.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народних посланика, ради утврђивања истоветности података.

Дискусије није било.

Одбор је, на предлог председника, већином гласова, усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Марији Војиновић и Славици Шкрбић, изабраним са Изборне листе „ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Нова Демократска странка Србије (Нoви ДСС) - Покрет обнове Краљевине Србије (ПОКС) - Војислав Михаиловић“, Николи Селаковићу, Милошу Вучевићу и Предрагу Бандићу, изабраним са Изборне листе „АЛЕКСАНДАР ВУЧИЋ - Србија не сме да стане“ и Настасји Баковић, изабраној са Изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ – МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ) остала упражњена посланичка места у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Пословника Народне скупштине, извршио увид у Решење Републичке изборне комисије и Уверења о избору народних посланика Јелене Богдановић и Душана Радосављевића, изабраних са Изборне листе „ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Нова Демократска странка Србије (Нoви ДСС) - Покрет обнове Краљевине Србије (ПОКС) - Војислав Михаиловић“, Сташе Стојановић, Наташе Ивановић и Николе Лазића, изабраних са Изборне листе „АЛЕКСАНДАР ВУЧИЋ - Србија не сме да стане“ и Драгана Нинковића, изабраног са Изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ – МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима: Јелени Богдановић, Душану Радосављевићу, Сташи Стојановић, Наташи Ивановић, Николи Лазићу и Драгану Нинковићу.

За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда:** Разматрање оставки које су на функцију народног посланика поднели Дејан Ристић, Златибор Лончар, Јелена Жарић Ковачевић, Татјана Мацура, Петар Петковић, Арнo Гујон, Милан Кркобабић, Ивица Дачић, Новица Тончев, Славица Ђукић Дејановић и Усаме Зукорлић.

Председник Одбора је констатовао да су оставке Дејана Ристића, Златибора Лончара, Јелене Жарић Ковачевић, Татјане Мацуре, Петра Петковића, Арнo Гујона, Милана Кркобабића, Ивице Дачића, Новице Тончева, Славице Ђукић Дејановић и Усаме Зукорлића, на функцију народног посланика, оверене у складу са законом којим се уређује оверавање потписа, и у законском року предате на писарницу Народне скупштине.

Дискусије није било.

Одбор је, на предлог председника, већином гласова, усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставки народних посланика Јелене Жарић Ковачевић, Татјане Мацуре, Златибора Лончара, Дејана Ристића, Арно Гујона, Милана Кркобабића и Петра Петковића, изабраних са Изборне листе „АЛЕКСАНДАР ВУЧИЋ - Србија не сме да стане“, Славице Ђукић Дејановић, Ивице Дачића и Новице Тончева, изабраних са Изборне листе „ИВИЦА ДАЧИЋ – ПРЕМИЈЕР СРБИЈЕ“ и Усаме Зукорлића, изабраног са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“, наступио случај из члана 131. став 2. тачка 6) Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованим престао мандат народних посланика.

Попуњавање упражњених посланичких места извршиће се додељивањем мандата другим кандидатима у складу са чл. 134. и 135. Закона.

За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 11,40 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов